               EURÓPAI BIZOTTSÁG
            Brüsszel, 2017.5.3.
            COM(2017) 218 final
            Ajánlás
            A TANÁCS HATÁROZATA
            a Bizottságnak a Nagy-Britannia és Észak-Írország Egyesült Királyságával az állam Európai Unióból való kilépésének szabályait meghatározó megállapodásról folytatandó tárgyalások megkezdésére való felhatalmazásáról

               INDOKOLÁS

               1.
                     A JAVASLAT HÁTTERE

               •A javaslat indokai és céljai

                  Az Európai Unióról szóló szerződés 50. cikke szerint saját alkotmányos követelményeivel összhangban a tagállamok bármelyike úgy határozhat, hogy kilép az Unióból. A kilépést elhatározó tagállamnak ezt a szándékát be kell jelentenie az Európai Tanácsnak.

                  Az Egyesült Királyság 2017. március 29-én bejelentette az Európai Tanácsnak azon szándékát, hogy kilép az Európai Unióból és az Európai Atomenergia-közösségből.

                  Az Európai Unióról szóló szerződés 50. cikke értelmében az Európai Tanács által adott iránymutatások alapján az Unió tárgyalásokat folytat és megállapodást köt az Európai Uniót elhagyni kívánó állammal, amelyben az érintett államnak az Unióval való jövőbeli kapcsolataira tekintettel meghatározzák az illető állam kilépésének részletes szabályait.

                  Emlékeztetni kell arra, hogy a kilépési megállapodás hatálybalépésének időpontját oly módon kell meghatározni, hogy az ne legyen később, mint 2019. március 30-a, kivéve, ha az Európai Unióról szóló szerződés 50. cikke (3) bekezdésének megfelelően az Európai Tanács az Egyesült Királysággal egyetértésben ennek a határidőnek a meghosszabbításáról egyhangúlag határoz. Ennek hiányában 2019. március 30-án, (brüsszeli idő szerint) 00:00 órától kezdődően az uniós szerződések és az Európai Atomenergia-közösséget létrehozó szerződés az Egyesült Királyság tekintetében többé nem alkalmazhatók. Az Egyesült Királyság a kilépés időpontjától kezdődően harmadik országnak minősül. Ugyanezen időponttól kezdődően a Szerződések azon tengerentúli országok és területek vonatkozásában is hatályukat vesztik, amelyek az Egyesült Királysággal különleges kapcsolatban állnak
                     1
                  , valamint azon európai területek vonatkozásában, amelyek külkapcsolataiért az Egyesült Királyság a felelős, és amelyekre a Szerződések az Európai Unió működéséről szóló szerződés 355. cikke alapján alkalmazandók.

                  Az Európai Tanács 2017. április 29-én iránymutatásokat fogadott el. Ezen iránymutatások fényében ezen ajánlás javasolja, hogy a Tanács hatalmazza fel a Bizottságot az Egyesült Királysággal az állam Európai Unióból és az Európai Atomenergia-közösségből való kilépésének szabályait meghatározó megállapodásról folytatandó tárgyalások megkezdésére, jelölje ki a Bizottságot az EU tárgyalójának, és határozzon meg tárgyalási irányelveket a Bizottság számára.

                  A tárgyalások folytatására az Európai Tanács iránymutatásainak megfelelően kerül sor, a tárgyalási irányelvekkel összhangban, valamint az Európai Parlament 2017. április 5-i állásfoglalásának kellő figyelembevételével. Az Európai Tanács iránymutatásaiban maghatározottak szerint a tárgyalásokra több szakaszban kerül sor. A mellékletben szereplő javasolt tárgyalási irányelvek a tárgyalások első szakaszára vonatkoznak, és az Egyesült Királyság Unióból való rendezett kilépésének biztosításához feltétlenül szükségesként azonosított témaköröket kezelik prioritásként. Ezek a tárgyalási irányelvek a tárgyalások során szükség szerint módosulhatnak vagy kiegészülhetnek, különösen annak érdekében, hogy tükrözzék az Európai Tanács iránymutatásainak alakulását és kiterjedjenek a tárgyalások következő szakaszára.

                  Az Unió és az Egyesült Királyság közötti leendő kapcsolatokról szóló megállapodást csak azt követően lehet véglegesíteni és megkötni, hogy az Egyesült Királyság harmadik országgá vált. Az Európai Unióról szóló szerződés 50. cikke azonban úgy rendelkezik, hogy az Unióval való jövőbeli kapcsolatok keretét az illető állam kilépésének részletes szabályait meghatározó megállapodás során figyelembe kell venni. Ennek érdekében amint az Európai Tanács úgy határoz, hogy kellő előrelépés valósult meg a tárgyalások második szakaszának megkezdéséhez, az 50. cikk szerinti tárgyalások második szakaszában átfogó közös koncepciót kell kialakítani a leendő kapcsolatok keretére vonatkozóan.

                  A kilépési megállapodás szerinti átmeneti szabályozás meghatározása, ideértve a jövőbeli kapcsolatok várható keretéhez kapcsolódó áthidaló megoldásokat, az előrelépés fényében függ az Unió és az Egyesült Királyság közötti leendő kapcsolatoknak a tárgyalások második szakaszában meghatározandó keretére vonatkozóan kialakított koncepciótól. Az esetleg ilyen átmeneti szabályozás részét képező kérdések tehát nem tartoznak az itt javasolt tárgyalási irányelvek hatálya alá, ezeket egy későbbi szakaszban határozzák meg. E megközelítés lehetővé teszi az Európai Unióról szóló szerződés 50. cikkében a megállapodás megkötésére vonatkozóan előírt korlátozott időtartam hatékony beosztását.

                  Az Európai Tanács iránymutatásaival összhangban a rendezett kilépésre vonatkozó tárgyalásokra, a leendő kapcsolatok keretével kapcsolatos bármely előzetes és előkészítő megbeszélésekre, valamint az átmeneti szabályozásra egyaránt az alábbi alapelveket alkalmazzák:

               –A megállapodás a jogok és kötelezettségek egyensúlyán alapul, és a két félnek egyenlő feltételeket biztosít;

               –Az egységes piac integritásának megőrzése kizárja az ágazati megközelítésen alapuló részvételt;

               –Egy olyan államot, amely nem tagja az Uniónak, és amelyet nem terhelnek a tagokkal azonos kötelezettségek, nem illethetik meg a tagságból eredő azonos jogok és előnyök sem;

               –Az egységes piacban való részvétel magában foglalja a négy szabadság elfogadását;

               –Az Egyesül Királysággal folytatott tárgyalások során a témákat egyetlen csomagként fogják kezelni. Azon elvnek megfelelően, miszerint addig nem beszélhetünk megállapodásról, amíg nincs mindenről megállapodás, az egyes kérdésekről nem lehet külön-külön megállapodni. Az Unió egységes álláspontot fog képviselni a tárgyalásokon, kizárólag az ezekben az iránymutatásokban és a tárgyalási irányelvekben meghatározott csatornákon keresztül, és az egyes tagállamok nem folytathatnak külön tárgyalásokat az Egyesült Királysággal az Egyesült Királyságnak az Unióból való kilépésével kapcsolatos ügyekről.

               –A megállapodásnak tiszteletben kell tartania az Európai Unió saját döntéshozatala tekintetében fennálló autonómiáját, valamint az Európai Unió Bíróságának szerepét is.

               •Összhang az Unió egyéb szakpolitikáival

                  Az Európai Unióról szóló szerződés 50. cikke szerinti tárgyalások és megállapodás teljes mértékben tiszteletben tartják a szerződéseket, valamint megőrzik az uniós jogrend integritását és autonómiáját. Előmozdítják az Unió értékeit, célkitűzéseit és érdekeit, valamint biztosítják az uniós szakpolitikák és fellépések összhangját, hatékonyságát és folytonosságát.

               •Alapjogok

                  Az Európai Unióról szóló szerződés  6. cikkének megfelelően az Unió elismeri az Európai Unió Alapjogi Chartájának szövegében foglalt jogokat, szabadságokat és elveket. A Charta ugyanolyan jogi kötőerővel bír, mint a Szerződések. Ezen felül az alapvető jogok – melyeket az emberi jogok és alapvető szabadságok védelméről szóló európai egyezmény garantál, és amelyek a tagállamok közös alkotmányos hagyományaiból erednek – az uniós jogrend általános elveit képezik.

                  Az Unióban ezek a jogokat, szabadságokat és elveket továbbra is teljes mértékben megőrzik és védik, mind az Egyesült Királysággal az Európai Unióról szóló szerződés 50. cikkének megfelelően folytatott tárgyalások során, mind pedig az Egyesült Királyságnak az Unióból történő kilépését követően.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az Egyesült Királyság bejelentette azon szándékát, hogy kilép az Európai Unióból. Ennek következményeként a tárgyalások és a kilépési megállapodás megkötésének jogalapját az Európai Unióról szóló szerződés 50. cikke képezi. Emlékeztetni kell arra, hogy az Európai Atomenergia-közösséget létrehozó szerződés 106a. cikkével összhangban az Európai Unióról szóló szerződés 50. cikke alkalmazandó az Európai Atomenergia-közösséget létrehozó szerződésre is.

                  Az Európai Unió működéséről szóló szerződés 218. cikke (3) bekezdése szerint – amelyre az Európai Unióról szóló szerződés 50. cikke hivatkozik – a Bizottság ajánlásokat nyújt be a Tanácsnak, amely a tárgyalások megkezdéséről határozatot fogad el, amelyben a Tanács kijelöli az Unió főtárgyalóját.

               •Arányosság

                  Ezen ajánlás javasolja, hogy a Tanács az Európai Unióról szóló szerződésnek az Európai Unió működéséről szóló szerződés 218. cikke (3) bekezdésével összefüggésben értelmezett 50. cikke szerint fogadjon el határozatot a tárgyalások megkezdéséről és jelölje ki az Unió főtárgyalóját. Az Európai Unióról szóló szerződés 50. cikke szerinti tárgyalások célja, hogy biztosítsa az Egyesült Királyság Unióból való rendezett kilépését. Mivel az Unió és az Egyesült Királyság közötti leendő kapcsolatokról csak azt követően lehet megállapodást kötni, hogy az Egyesült Királyság harmadik országgá vált, a tárgyalások nem foglalkoznak az Unió és az Egyesült Királyság közötti leendő kapcsolatok keretével kapcsolatos kérdésekkel azon túlmenően, hogy a tárgyalások során figyelembe veszik e keretet.

               •A jogi aktus típusának megválasztása

                  Az Európai Unióról szóló szerződés 50. cikke szerint tárgyalást kell folytatni az Egyesült Királysággal az állam Európai Unióból való kilépésének szabályait meghatározó megállapodásról. Az Európai Unió működéséről szóló szerződés 218. cikkének (3) bekezdése rendelkezik arról, hogy a Bizottság ajánlásokat nyújt be a Tanácsnak, amely a tárgyalások megkezdéséről határozatot fogad el, amelyben a Tanács kijelöli az Unió főtárgyalóját. A tanácsi határozat a megfelelő eszköz ahhoz, hogy e tekintetben a Tanács felhatalmazza a Bizottságot.

               3.KÖLTSÉGVETÉSI VONZATOK

                  Ezen ajánlásnak – amely javasolja, hogy a Tanács jelölje ki az EU főtárgyalóját és hatalmazza fel a Bizottságot az Egyesült Királysággal folytatott tárgyalások megkezdésére – várhatóan nincsenek közvetlen költségvetési vonzatai az érintett tárgyalási eljárás tekintetében. A fent említett tárgyalások eredményeként születő, az Európai Unióról szóló szerződés 50. cikke szerinti megállapodás költségvetési vonzatainak felvázolására a kilépési megállapodás aláírására és megkötésére vonatkozó javaslatok előterjesztésekor kerül sor.

               4.EGYÉB ELEMEK

               •A javaslat rendelkezéseinek részletes magyarázata

                  A javasolt tanácsi határozat 1. cikkében a Tanács felhatalmazást ad az Egyesült Királysággal az állam Európai Unióból és az Európai Atomenergia-közösségből való kilépésének szabályait meghatározó megállapodásról folytatandó tárgyalások megkezdésére, és kijelöli a Bizottságot az EU tárgyalójának.

                  A javasolt tanácsi határozat 2. cikkében a Tanács rendelkezik arról, hogy a tárgyalások az Európai Tanács által adott iránymutatások, valamint a mellékletben szereplő irányelvek alapján folynak.

                  A tanácsi határozat javasolt melléklete tárgyalási irányelveket határoz meg az alábbi kérdésekben:

               –A polgárok jogai;

               –Az uniós költségvetéssel, valamint az Egyesült Királyságnak a szerződésekkel létrehozott intézményekben és szervekben való tagságának megszűntetésével, továbbá az Egyesült Királyságnak az uniós szakpolitikákhoz kapcsolódó konkrét alapokban és eszközökben való részvételével kapcsolatos egyetlen pénzügyi megállapodás;

               –A forgalomba hozott árukkal kapcsolatos szabályozás, valamint az uniós jog alapján indult, folyamatban lévő eljárások;

               –Az Európai Unió működésével kapcsolatos egyéb adminisztratív kérdéssel kapcsolatos szabályozás;

               –A megállapodás kezelésének módja.

               •A határozat és a mellékletben foglalt tárgyalási irányelvek kihirdetése

                  A Bizottság javasolja, hogy a Tanács tegye közzé a Nagy-Britannia és Észak-Írország Egyesült Királyságával az állam Európai Unióból való kilépésének szabályait meghatározó megállapodásról folytatandó tárgyalások megkezdésére való felhatalmazásáról és a Bizottságnak az EU tárgyalójaként való kijelöléséről szóló határozatát, valamint a határozat mellékletében foglalt tárgyalási irányelveket.

               Ajánlás

               A TANÁCS HATÁROZATA

               a Bizottságnak a Nagy-Britannia és Észak-Írország Egyesült Királyságával az állam Európai Unióból való kilépésének szabályait meghatározó megállapodásról folytatandó tárgyalások megkezdésére való felhatalmazásáról

               AZ EURÓPAI UNIÓ TANÁCSA,

               tekintettel az Szerződésekre, különösen az Európai Unió működéséről szóló szerződés 218. cikke (3) bekezdésével összefüggésben értelmezett, az Európai Unióról szóló szerződés 50. cikkére,

               tekintettel az Európai Tanács 2017. április 29-i iránymutatásaira;

               tekintettel az Európai Bizottság ajánlására,

               mivel:

               (1)Nagy-Britannia és Észak-Írország Egyesült Királysága 2017. március 29-én bejelentette az Európai Tanácsnak azon szándékát, hogy kilép az Európai Unióból.

               (2)2017. április 29-én az Európai Tanács iránymutatásokat fogadott el, amelyek meghatározzák az Európai Unióról szóló szerződés 50. cikke szerinti tárgyalások keretét, valamint megállapítják azokat az általános alapelveket, amelyeket az Unió a tárgyalások során követni fog.

               (3)Az Európai Tanács iránymutatásai alapján az Unió tárgyalásokat folytat és megállapodást köt az Egyesült Királysággal, amelyben az érintett államnak az Unióval való jövőbeli kapcsolataira tekintettel meghatározzák az illető állam kilépésének részletes szabályait (a továbbiakban: kilépési megállapodás).

               (4)A kilépési megállapodás hatálybalépésének időpontjától, illetve ennek hiányában a bejelentéstől számított két év elteltével a Szerződések az Egyesült Királyság tekintetében hatályukat vesztik, kivéve, ha az Európai Tanács az Egyesült Királysággal egyetértésben ennek a határidőnek a meghosszabbításáról egyhangúlag határoz.

               (5)A tárgyalásokat tehát azonnal meg kell kezdeni a kilépési megállapodás megkötése érdekében.

               (6)2017. április 5-én az Európai Parlament a kilépési tárgyalásokkal kapcsolatos állásfoglalást fogadott el.

               (7)A Bizottságot fel kell hatalmazni a kilépési megállapodásról folytatott tárgyalások megkezdésére és ki kell jelölni az Unió főtárgyalójaként.

               (8)Az Európai Atomenergia-közösséget létrehozó szerződés 106a. cikkével összhangban az Európai Unióról szóló szerződés 50. cikke alkalmazandó az Európai Atomenergia-közösséget létrehozó szerződésre.

               ELFOGADTA EZT A HATÁROZATOT:

               1. cikk

               A Tanács felhatalmazza a Bizottságot, hogy az Unió nevében megkezdje az Nagy-Britannia és Észak-Írország Egyesült Királyságával az állam Európai Unióból és az Európai Atomenergia-közösségből való kilépésének szabályait meghatározó megállapodásról folytatandó tárgyalásokat, és a Bizottságot kijelöli az EU tárgyalójaként.

               2. cikk

               A tárgyalásokat az Európai Tanács által elfogadott iránymutatások, valamint a mellékletben szereplő tárgyalási irányelvek alapján kell folytatni.

               3. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)
                  Az Európai Unió működéséről szóló szerződés II. mellékletének utolsó 12 francia bekezdésében felsorolt országok és területek.

    ---documentbreak---

               EURÓPAI BIZOTTSÁG
            Brüsszel, 2017.5.3.
            COM(2017) 218 final
            MELLÉKLET
            a következőhöz:
            AjánlásA TANÁCS HATÁROZATA
            a Bizottságnak a Nagy-Britannia és Észak-Írország Egyesült Királyságával az állam Európai Unióból való kilépésének szabályait meghatározó megállapodásról folytatandó tárgyalások megkezdésére való felhatalmazásáról

               MELLÉKLET

                  Irányelvek a Nagy-Britannia és Észak-Írország Egyesült Királyságával az állam Európai Unióból való kilépésének szabályait meghatározó megállapodásról folytatandó tárgyalásokra vonatkozóan

               I.A kilépésről rendelkező megállapodás célja

               1.A Nagy-Britannia és Észak-Írország Egyesült Királysága (a továbbiakban: az Egyesült Királyság) által az Európai Unióból való kilépésre irányuló szándékáról küldött értesítést követően az Unió az Európai Unióról szóló szerződés (a továbbiakban: a Szerződés) 50. cikkének megfelelően tárgyalásokat folytat és a kilépésről rendelkező megállapodást (a továbbiakban: a megállapodás) köt az Egyesült Királysággal.

               2.E megállapodás az Egyesült Királyságnak az Unióval való jövőbeli kapcsolataira tekintettel meghatározza az Egyesült Királyság kilépésének részletes szabályait.

               3.A megállapodás fő célja, hogy biztosítsa az Egyesült Királyságnak az Európai Unióból és az Európai Atomenergia-közösségből való rendezett kilépését. A tárgyalási irányelvekben az „Unió” megnevezés alatt az Európai Unióról szóló szerződésen és az Európai Unió működéséről szóló szerződésen alapuló Európai Unió és/vagy – adott esetben – az Európai Atomenergia-közösséget létrehozó szerződésen alapuló Európai Atomenergia-közösség értendő.

               4.A megállapodás tárgyalására az Európai Tanács által adott iránymutatások fényében és a tárgyalási irányelvekkel összhangban kerül sor. A tárgyalási irányelvek az Európai Tanács iránymutatásaira épülnek, továbbfejlesztve a kilépésről szóló tárgyalásokra vonatkozó uniós álláspontot, az iránymutatásokban meghatározott célok, elvek és álláspontok teljes mértékű tiszteletben tartása mellett. A tárgyalási irányelvek a tárgyalások során szükség szerint módosulhatnak vagy kiegészülhetnek, különösen annak érdekében, hogy tükrözzék az Európai Tanács iránymutatásainak alakulását.

               II.A megállapodás jellege és hatálya

               5.A megállapodást az Unió tárgyalja és köti meg. E tekintetben az Európai Unióról szóló szerződés 50. cikke kivételes horizontális hatáskört biztosít az Uniónak ahhoz, hogy e megállapodásban a kilépés szabályozásához szükséges valamennyi kérdésre kitérjen. E kivételes hatáskör egyszeri jellegű, és kizárólag az Unióból való kilépés szabályozásának célját szolgálja. A megállapodásra vonatkozó ilyen speciális hatáskörnek az Unió általi gyakorlása semmilyen módon nem érinti az Unió és a tagállamok közötti hatáskörmegosztást az érintett területeken a jövőben elfogadásra kerülő szabályozási eszközök tekintetében.

               6.A megállapodásnak ki kell mondania, hogy az uniós jog (ezen belül a teljes elsődleges jog, különösen az Európai Unióról szóló szerződés, az Európai Unió működéséről szóló szerződés, a csatlakozási szerződések és az Európai Atomenergia-közösséget létrehozó szerződés, továbbá a másodlagos jog és a nemzetközi megállapodások) a kilépésről rendelkező megállapodás hatálybalépésének időpontjától (a továbbiakban: a kilépés időpontja) kezdődően az Egyesült Királyság tekintetében hatályát veszti.

               7.Az Európai Unióról szóló szerződés 50. cikkével és az Európai Tanács iránymutatásaival összhangban a megállapodásban arra is emlékeztetni kell, hogy az uniós jog a kilépés időpontjától kezdődően hatályát veszti azon tengerentúli országok és területek vonatkozásában, amelyek az Egyesült Királysággal különleges kapcsolatban állnak
                  1
               , valamint azon európai területek vonatkozásában, amelyek külkapcsolataiért az Egyesült Királyság felelős, és amelyekre a Szerződések az Európai Unió működéséről szóló szerződés 355. cikke alapján alkalmazandók. A kilépési megállapodás és a jövőbeli keret területi hatálya tekintetében a tárgyalási irányelveknek teljes mértékben tiszteletben kell tartaniuk az Európai Tanács iránymutatásainak 4. és 24. bekezdését.

               8.A megállapodásnak a kilépés időpontját oly módon kell meghatároznia, hogy az ne legyen később, mint 2019. március 30., 00:00 óra (brüsszeli idő szerint), kivéve ha az Európai Unióról szóló szerződés 50. cikke (3) bekezdésének megfelelően az Európai Tanács az Egyesült Királysággal egyetértésben ennek a határidőnek a meghosszabbításáról egyhangúlag határoz. Az Egyesült Királyság a kilépés időpontjától harmadik országnak minősül.

               III.A tárgyalási irányelvek célja és hatálya

               9.Az Európai Tanács iránymutatásai kétszakaszos megközelítést határoznak meg a tárgyalások tekintetében. Az első szakasz céljai a következők:

               –A lehető legrészletesebb tájékoztatás és jogbiztonság nyújtása a polgárok, a vállalkozások, az érdekelt felek és a nemzetközi partnerek részére az Egyesült Királyság Unióból való kilépésének azonnali hatásaira vonatkozóan;

               –Az Egyesült Királyság Unióból történő kiválásának, valamint az Egyesült Királyságra uniós tagállamként tett kötelezettségvállalásai alapján háruló összes jog és kötelezettség megszüntetése gyakorlati módjának meghatározása.

               10.A jelen tárgyalási irányelvek a tárgyalások első szakaszára irányulnak. Az Európai Tanács által a tárgyalások első szakaszára vonatkozóan meghatározott célnak megfelelően e tárgyalási irányelvek az Egyesült Királyság Unióból való rendezett kilépésének biztosításához feltétlenül szükségesként azonosított témaköröket kezelik prioritásként.

               11.Az EU-ban maradó 27 tagállam Egyesült Királyságban élő állampolgárai és azok családtagjai, valamint az EU-ban maradó 27 tagállam valamelyikében élő egyesült királyságbeli állampolgárok és családtagjaik jogállásának és jogainak védelme elsődleges prioritást élvez a tárgyalások során, a közvetlenül érintett személyek számára és a kilépés őket érintő következményeinek súlyosságára való tekintettel. A megállapodásnak biztosítania kell e polgárok jogaira vonatkozóan szükséges átfogó, hatékony, érvényesíthető és megkülönböztetéstől mentes garanciákat kell biztosítania többek között azon jog tekintetében is, hogy ötéves folyamatos, jogszerű tartózkodás után huzamos tartózkodási jogot szerezhessenek.

               12.Az Egyesült Királyság Unióból való rendezett kilépéséhez szükség van az Egyesült Királyság uniós tagságának teljes időtartama során keletkezett pénzügyi kötelezettségekről történő elszámolásra. Ezért a pénzügyi elszámolásra vonatkozóan a III. szakasz 2. pontjában meghatározott elveken alapuló módszertant a tárgyalás első szakaszában kell kialakítani.

               13.A joghézagok elkerülése és a bizonytalanság lehetséges mértékben történő kezelése érdekében – a jelenlegi szakaszban meghatározottak szerint – a megállapodásnak tisztáznia kell a kilépés időpontja előtt piaci forgalomba hozott áruk helyzetét, valamint a III. szakasz 3. pontjában felsorolt, folyamatban lévő eljárások helyzetét.

               14.Az Európai Tanács iránymutatásainak megfelelően az Unió elkötelezi magát amellett, hogy a továbbiakban is támogatja a békét, a stabilitást és a megbékélést az Ír-szigeten. A megállapodásban foglaltak semmiképpen nem veszélyeztethetik a nagypénteki megállapodásban és az ahhoz kapcsolódó végrehajtási megállapodásokban meghatározott célok és kötelezettségvállalások teljesítését; az Ír-sziget egyedülálló körülményei és kihívásai rugalmas és kreatív megoldásokat igényelnek. A tárgyalások során különösen törekedni kell arra, hogy az uniós jogrend integritásának tiszteletben tartása mellett is elkerülhető legyen a szigorú határellenőrzés visszaállítása az Ír-szigeten. Teljes mértékben figyelembe kell venni azt a tényt, hogy az Észak-Írországban élő ír állampolgárok továbbra is élvezhetik majd az őket uniós polgárként megillető jogokat. Az Írország és az Egyesült Királyság között meglévő, az uniós joggal összeegyeztethető kétoldalú megállapodásokat és egyezményeket – mint például a közös utazási területet – el kell ismerni. A megállapodásnak kezelnie kell az Írország sajátos földrajzi helyzetéből adódó kérdéseket is, többek között az (Írországból kiinduló és Írországba tartó, az Egyesült Királyságon keresztüli) árutranzitot. E kérdések kezelésére az Európai Tanács iránymutatásaiban meghatározott megközelítéssel összhangban kerül sor.

               15.Az Európai Tanács iránymutatásaival összhangban az Uniónak megállapodásra kell jutnia az Egyesült Királysággal az ország ciprusi felségterületeit érintő kérdésekben, és el kell ismernie a Ciprusi Köztársaság és az Egyesült Királyság között e tekintetben fennálló, az uniós joggal összeegyeztethető kétoldalú megállapodásokat és egyezményeket, különösen az Egyesült Királyság ciprusi felségterületein élő vagy dolgozó uniós polgárok jogainak és érdekeinek védelmét illetően.

               16.A megállapodásnak biztosítania kell az Unió érdekeinek szükséges védelmét az Egyesült Királyságban.

               17.A megállapodásnak a megállapodás általános kezelésének módjáról szóló rendelkezéseket is tartalmaznia kell. A megállapodás keretében vállalt kötelezettségek hatékony végrehajtásának biztosítása érdekében e rendelkezéseknek az Unió és az uniós jogrend autonómiáját teljes mértékben biztosító hatékony jogérvényesítési és vitarendezési mechanizmusokat kell tartalmazniuk.

               18.Továbbá – az Európai Tanács iránymutatásaival összhangban – minél előbb konstruktív párbeszédet kell folytatni az Egyesült Királysággal a harmadik országbeli partnerek, nemzetközi szervezetek és egyezmények vonatkozásában alkalmazandó esetleges közös megközelítésről a kilépés időpontja előtt tett azon nemzetközi kötelezettségvállalások tekintetében, amelyek változatlanul érvényben maradnak az Egyesült Királyság vonatkozásában.

               19.Amint az Európai Tanács úgy határoz, hogy kellő előrelépés valósult meg a tárgyalások második szakaszának megkezdéséhez, új tárgyalási iránymutatásokat ad ki. Ezzel összefüggésben az esetlegesen átmeneti szabályozás (azaz a jövőbeli kapcsolatok várható keretéhez kapcsolódó áthidaló megoldások) tárgyát képező kérdések a jövőbeli iránymutatások részét képezik majd a megtett előrelépések fényében. E megközelítés lehetővé teszi az Európai Unióról szóló szerződés 50. cikkében a megállapodás megkötésére vonatkozóan előírt korlátozott időtartam hatékony beosztását, mivel elkerülhetővé teszi azt, hogy ugyanazon kérdésekről a tárgyalások különböző szakaszaiban többször is tárgyalni kelljen.

               III.1.A polgárok jogai

               20.A megállapodásnak védenie kell az uniós jogból a kilépés időpontjában eredő jogállást és jogokat, beleértve azokat is, amelyek joghatásai későbbi időpontban állnak be (például az öregségi nyugdíjhoz kapcsolódó jogok), mind az Unióban maradó 27 tagállamnak az Egyesült Királyságban tartózkodó (vagy korábban ott tartózkodó) és/vagy ott dolgozó (vagy korábban ott dolgozó) állampolgáraira, mind pedig az Egyesült Királyságnak az EU-ban maradó 27 másik tagállam valamelyikében tartózkodó (vagy korábban ott tartózkodó) és/vagy ott dolgozó (vagy korábban ott dolgozó) állampolgáraira vonatkozóan. A megállapodásban e cél biztosítására meghatározott garanciáknak kölcsönöseknek kell lenniük, és – amint ezt a vonatkozó uniós vívmányok megkövetelik – azon az elven kell alapulniuk, hogy az Unióban maradó 27 tagállam állampolgárai mind egymás viszonylatában, mind pedig az Egyesült Királyság állampolgárainak viszonylatában egyenlő bánásmódban kell hogy részesüljenek. E jogokat az érintettek élettartama alatt közvetlenül érvényesíthető szerzett jogként védelemben kell részesíteni.

               21.A megállapodásnak legalább az alább felsorolt elemeket tartalmaznia kell:

               (a)A megállapodás hatálya alá tartozó személyek meghatározása: a személyi hatálynak meg kell egyeznie a 2004/38/EK irányelv személyi hatályával (azaz ki kell terjednie mindazon gazdaságilag aktív – munkavállaló vagy önálló vállalkozó – vagy inaktív személyekre, akik a kilépés időpontját megelőzően az Egyesült Királyságban vagy az EU-ban maradó 27 tagállam valamelyikében tartózkodtak, továbbá a kilépés időpontja előtt vagy azt követően bármely időpontban őket kísérő vagy hozzájuk csatlakozó családtagjaikra). Emellett a személyi hatálynak ki kell terjednie a 883/2004/EK rendelet hatálya alá tartozó személyekre is (például a határ menti munkavállalókra).

               (b)A védelemben részesítendő jogok fogalmának meghatározása: e fogalommeghatározásnak legalább az alábbi jogokra ki kell terjednie:

               i.az Európai Unió működéséről szóló szerződés 21., 45. és 49. cikkéből eredő és a 2004/38/EK irányelvben meghatározott tartózkodási jogok (azonos tárgyi hatály, amely kiterjed többek között az ötéves folyamatos, jogszerű tartózkodást követően biztosítható huzamos tartózkodási jogra), valamint az ezen jogokra vonatkozó szabályok; a tartózkodási jogokkal kapcsolatban esetlegesen kiadott minden dokumentumnak (például bejelentkezésről szóló igazolások, tartózkodási kártyák vagy igazoló dokumentumok) deklaratív jellegűnek kell lennie, és azokat egyszerű és gyors eljárással, ingyenesen, vagy az állampolgárokra a hasonló okmányok kiállításáért kiszabott illetéket meg nem haladó illeték ellenében kell kiállítani;

               ii.a szociális biztonsági rendszerek koordinálásáról szóló 883/2004/EK rendeletben és a 883/2004/EK rendelet végrehajtásáról szóló 987/2009/EK rendeletben meghatározott jogok és kötelezettségek (ideértve a két rendelet jövőbeli módosításait is), amelyek kiterjednek többek között az összesítésre vonatkozó jogokra, az ellátások kivitelére és az egyetlen alkalmazandó jog elvére;

               iii.a munkavállalók Unión belüli szabad mozgásáról szóló 492/2011/EU rendeletben meghatározott jogok (például munkavállalási jog, tevékenység gyakorlása, szociális és adókedvezmények, képzés, lakhatás, kollektív jogok);

               iv.az Európai Unió működéséről szóló szerződés 49. cikkéből eredő jog a gazdasági tevékenység önálló vállalkozóként történő megkezdésére és folytatására.

               22.A jogbiztonság érdekében a megállapodásnak biztosítania kell az Egyesült Királyságban és az EU-ban maradó 27 tagállamban – a kilépés időpontja előtt alkalmazandó uniós jogi szabályokkal összhangban – az ezen időpont előtt bármely uniós tagállamban szerzett elismert oklevelek, bizonyítványok vagy a képesítés megszerzéséről szóló egyéb tanúsítványok védelmét. A megállapodásnak azt is biztosítania kell, hogy a kilépés időpontja előtt alkalmazandó uniós jogszabályokkal összhangban ezen időpont előtt valamely harmadik országban szerzett és bármely uniós tagállam által elismert okleveleket, bizonyítványokat vagy a képesítés megszerzéséről szóló egyéb tanúsítványokat a kilépés időpontját követően is elismerik. Rendelkeznie kell továbbá a kilépés időpontjában folyamatban lévő elismerési eljárásokra vonatkozó szabályokról.

               III.2.Pénzügyi megállapodás

               23.Egyetlen pénzügyi megállapodás révén kell biztosítani, hogy mind az Unió, mind az Egyesült Királyság teljesíti az Egyesült Királyság uniós tagságának teljes időtartama során keletkezett kötelezettségeit. A pénzügyi megállapodás módszertanára vonatkozó tárgyalásoknak a következő elvekre kell épülnie.

               24.Egyetlen pénzügyi megállapodásra van szükség a következők tekintetében:

               –az uniós költségvetés

               –az Egyesült Királyságnak a Szerződések által létrehozott valamennyi szervben és intézményben (például Európai Beruházási Bank, Európai Központi Bank
                  2
               ) való tagságának megszűnése
                  3
               ;

               –az Egyesült Királyságnak az uniós szakpolitikákhoz kapcsolódó egyes alapokban és eszközökben (például Európai Fejlesztési Alap, törökországi menekülteket támogató eszköz) való részvétele.

               25.Ennek az egyetlen pénzügyi megállapodásnak azon az elven kell alapulnia, hogy az Egyesült Királyságnak teljesítenie kell az uniós tagsága során vállalt összes kötelezettség finanszírozását a rá eső mértékben.

               26.Az Európai Tanács iránymutatásai 10. bekezdésének megfelelően ide tartoznak a kötelezettségek, a függő kötelezettségek, valamint a költségvetési rendelet
                  4
                54. cikkének értelmében vett alap-jogiaktusból eredő bármely egyéb kötelezettségek. Emellett az Egyesült Királyságnak teljes mértékben fedeznie kell a kilépés folyamatával, például az ügynökségek vagy más uniós szervek áthelyezésével kapcsolatos egyéb speciális költségeket.

               27.A számítási módszernek a hivatalos konszolidált éves beszámolókon kell alapulnia, szükség szerint kiegészítve azokat időközi beszámolók felhasználásával. Felhasználja majd az érintett alap-jogiaktusokban szereplő összegeket is (beleértve a referenciaösszegeket és ezen összegek pénzügyi programozás során való nyomon követését is). A kötelezettségeket euróban kell meghatározni.

               28.Az Egyesült Királyság uniós költségvetés felé fennálló kötelezettségeit a sajátforrás-határozaton
                  5
                alapuló számítási módszerrel kell meghatározni, amelynek figyelembe kell vennie az Egyesült Királyságnak a kilépés időpontját megelőzően a finanszírozásból való részesedésére vonatkozó historikus bizonyítékokat is.

               29.A kilépés uniós költségvetésre gyakorolt hatásának enyhítése érdekében meg kell állapodni a fizetési feltételekről.

               30.A megállapodásnak tehát az alábbiakat kell tartalmaznia:

               (a)azon teljes összeg kiszámítása, amelyet az Egyesült Királyságnak vissza kell térítenie annak érdekében, hogy eleget tegyen az uniós költségvetés, a Szerződések által létrehozott valamennyi intézmény vagy szerv vagy más pénzügyi hatással járó kérdés tekintetében fennálló pénzügyi kötelezettségeinek. A teljes összegre adott esetben jövőbeli éves technikai kiigazítások vonatkozhatnak.

               (b)Az Egyesült Királyság által teljesítendő éves fizetések ütemterve és e fizetések teljesítésének gyakorlati szabályai.

               (c)Olyan átmeneti szabályok, amelyek biztosítják a Bizottság (vagy adott esetben a kilépés időpontja előtt az uniós jog alapján felelős egyéb szerv), a Számvevőszék, az OLAF általi ellenőrzést, valamint biztosítják, hogy az Európai Unió Bírósága joghatósággal rendelkezzen az egyesült királyságbeli kedvezményezetteknek szóló múltbeli kifizetések/visszafizetési felszólítások, valamint egyesült királyságbeli kedvezményezettek részére a kilépés időpontját követően történő bármely olyan kifizetés tekintetében történő eljárásra és határozathozatalra, amelyre a felelős szerv által a kilépés időpontja előtt engedélyezett összes jogi kötelezettségnek (beleértve az esetleges hiteleket is) a kilépés időpontját követő teljesítése érdekében kerül sor.

               (d)Esetleges megállapodások az egyesült királyságbeli kedvezményezettek irányában a kilépés időpontját követően fennálló vagy a jövőben jelentkező jogi kötelezettségekkel kapcsolatban (például az egyesült királyságbeli kedvezményezettek kifizetéseit kezelő hatóságokat illetően).

               (e)Speciális szabályok az uniós költségvetés vagy konkrét intézmények vagy szervek vagy alapok által átvállalt függő kötelezettségek (például az Európai Beruházási Bank és az Európai Beruházási Alap által nyújtott hitelek) kérdésének kezelésére.

               III.3. Az uniós jog alapján piaci forgalomba hozott termékek helyzete és az uniós jog szerinti eljárások eredménye

               A. A kilépés időpontja előtt az uniós jog alapján piaci forgalomba hozott termékek helyzete

               31.A megállapodásnak biztosítania kell, hogy a kilépés időpontja előtt az uniós jog alapján az Unió piacán jogszerűen forgalomba hozott valamennyi termék forgalmazható, illetve használatba vehető legyen a piacon ezen időpontot követően is, mind az Egyesült Királyságban, mind az EU-ban maradó 27 tagállamban, a kilépés időpontja előtt hatályos vonatkozó uniós jogszabályban meghatározott feltételek mellett.

               B. A tagállamok közötti folyamatos igazságügyi együttműködés az uniós jog alapján

               32.A megállapodásban rendelkezni kell az uniós jog által szabályozott azon igazságügyi együttműködési eljárásokra vonatkozó szabályokról, amelyek a kilépés időpontjában folyamatban vannak. A megállapodásnak mindenekelőtt azt kell rögzítenie, hogy az ilyen eljárásokat azok befejeződéséig változatlanul a kilépés időpontját megelőzően hatályos uniós jog releváns rendelkezései szabályozzák.

               33.Az Egyesült Királyság és az EU-ban maradó 27 tagállam között polgári és kereskedelmi ügyekben folytatott igazságügyi együttműködés tekintetében a megállapodásnak biztosítania kell, hogy a kilépés időpontja előtt hozott tagállami bírósági határozatok elismerését és végrehajtását továbbra is a kilépés időpontját megelőzően hatályos uniós jog releváns rendelkezései szabályozzák. A megállapodásnak biztosítania kell az eljáró bíróság és az alkalmazandó jog megválasztására vonatkozó uniós jogszabályoknak a kilépés időpontja előtt tett választások tekintetében történő változatlan alkalmazását is.

               C. A folyamatban lévő, uniós jog szerinti közigazgatási és bűnüldözési együttműködési eljárások

               34.A megállapodásnak rendelkezéseket kell tartalmaznia az uniós jog által szabályozott azon közigazgatási és bűnüldözési együttműködési eljárásokra (ezen belül az ellenőrzésekre) vonatkozóan, amelyek a kilépés időpontjában folyamatban vannak. Ezeknek a rendelkezéseknek mindenekelőtt azt kell biztosítaniuk, hogy az ilyen eljárásokat azok befejeződéséig a kilépés időpontját megelőzően hatályos uniós jog releváns rendelkezései szabályozzák. Emellett szabályokat kell meghatározniuk az információknak és adatoknak a kilépés időpontjában folyamatban lévő bűnügyi nyomozások és büntetőeljárások során lehetséges felhasználására vonatkozóan. Ezeknek ki kell terjedniük mind az Egyesült Királyság által kapott/az Egyesült Királyság birtokában lévő, az EU-ban maradó 27 tagállamtól vagy az uniós intézményektől, szervektől, hivataloktól vagy ügynökségektől származó információkra és adatokra, mind pedig az EU-ban maradó 27 tagállam vagy az uniós intézmények, szervek, hivatalok vagy ügynökségek által kapott/ezek birtokában lévő, az Egyesült Királyságtól származó adatokra és információkra. Tartalmazniuk kell a személyes adatok védelmére vonatkozó szabályokat.

               D. A folyamatban lévő uniós bírósági és közigazgatási eljárások

               35.A megállapodásnak rendelkezéseket kell tartalmaznia az alábbiakra vonatkozóan:

               (a)Az Európai Unió Bírósága előtt a kilépés időpontjában folyamatban lévő olyan bírósági eljárások, amelyek érintik az Egyesült Királyságot, és egyesült királyságbeli természetes és/vagy jogi személyeket (beleértve előzetes döntéshozatalra utalásokat is); a Bíróságnak továbbra is joghatósággal kell rendelkeznie az ezen eljárások lefolytatására, és ítéleteinek kötelező erejűeknek kell lenniük az Egyesült Királyságra nézve;

               (b)Az uniós intézmények, szervek, hivatalok és ügynökségek azon folyamatban lévő közigazgatási eljárásai, amelyek érintik az Egyesült Királyságot (például kötelezettségszegési eljárások, állami támogatással kapcsolatos eljárások), vagy adott esetben egyesült királyságbeli természetes vagy jogi személyeket;

               (c)Annak lehetősége, hogy a kilépés időpontja előtt keletkezett tények tekintetében a kilépés időpontja után is indítható legyen az Egyesült Királyságra vonatkozóan mind közigazgatási eljárás az uniós intézmények előtt, mind pedig bírósági eljárás az Európai Unió Bírósága előtt (például kötelezettségszegési eljárások, állami támogatással kapcsolatos eljárások);

               (d)A vagyoni kötelezettségeket előíró  azon uniós jogi aktusok és az Európai Unió Bírósága azon ítéleteinek változatlan végrehajthatósága, amelyeket a kilépés időpontja előtt vagy a folyamatban lévő bírósági és közigazgatási eljárások során fogadtak el vagy hoztak meg.

               III.4.Az Unió működésével kapcsolatos egyéb adminisztratív kérdések

               36.A megállapodásnak tartalmaznia kell a szükséges rendelkezéseket az Unió és az uniós intézmények vagy szervek vagyonának, ingatlanainak, követeléseinek és ügyleteinek védelmére, valamint az uniós alkalmazottak (ezen belül a nyugdíjazott alkalmazottak) és családtagjaik védelmére vonatkozóan, ahogyan e védelmet a Szerződések és a Szerződésekhez csatolt jegyzőkönyvek biztosítják(különös tekintettel az Európai Unió kiváltságairól és mentességeiről szóló 7. jegyzőkönyvre).

               37.A megállapodásnak adott esetben biztosítania kell az alábbiak tulajdonjogának az Egyesült Királyságra való átruházását:

               (a)Az Európai Atomenergia-közösség területén található olyan különleges hasadóanyag, amely jelenleg az Európai Atomenergia-közösséget létrehozó szerződés 86. cikke értelmében az Európai Atomenergia-közösség tulajdonát képezi, amennyiben annak használati joga jelenleg az Egyesült Királyságban letelepedett természetes vagy – akár a magánjog vagy a közjog hatálya alá tartozó – jogi személyt illet;

               (b)Az Európai Atomenergia-közösség Egyesült Királyságban található, az Európai Atomenergia-közösséget létrehozó szerződés értelmében biztosítékok nyújtása céljából használt vagyontárgyai.

               A megállapodásnak azt is elő kell írnia, hogy az átruházott anyagok és vagyontárgyak tulajdonjogából eredő összes jog és kötelezettség az Egyesült Királyságra hárul, valamint szabályoznia kell az Európai Atomenergia-közösséget létrehozó szerződés hatálya alá tartozó anyagokhoz és vagyontárgyakhoz kapcsolódó egyéb kérdéseket, különös tekintettel a fenti anyagokra vonatkozó biztosítékokkal kapcsolatos kötelezettségekre.

               38.A megállapodásnak arról is rendelkeznie kell, hogy az Egyesült Királyság a joghatóságán belül biztosítsa, hogy az uniós intézmények, szervek, hivatalok és ügynökségek tagjai, a bizottságok tagjai, valamint az Unió tisztviselői és egyéb alkalmazottjai az Európai Unióról szóló szerződés 339. cikke alapján a kilépés időpontját megelőzően keletkezett kötelezettségeiket a továbbiakban is teljesítsék.

               III.5.A MEGÁLLAPODÁS KEZELÉSE

               39.A megállapodásnak intézményi struktúrát kell létrehoznia a megállapodás szerinti kötelezettségvállalások hatékony végrehatásának biztosítása érdekében, tekintetbe véve az Unió és az uniós jogrend autonómiájának, beleértve az Európai Unió Bírósága szerepének hatékony védelméhez fűződő uniós érdeket

               40.A megállapodásnak megfelelő intézményes megoldásokat kell biztosítania a megállapodásban nem érintett, előre nem látható helyzetek kezelésére vonatkozó intézkedések elfogadása, valamint az uniós jog jövőbeli módosításainak a megállapodásba való beépítése céljából, amennyiben ez utóbbi szükséges a megállapodás megfelelő végrehajtásához.

               41.A megállapodásnak tartalmaznia kell a vitarendezést és a megállapodás végrehajtását biztosító rendelkezéseket. Ezeknek különösen az alábbiak tekintetében jelentkező vitákra kell kiterjedniük:

               –az uniós jog további alkalmazása;

               –a polgárok jogai;

               –a megállapodás egyéb rendelkezéseinek (például a pénzügyi megállapodás vagy az intézményi struktúra által az előre nem látható helyzetek kezelése érdekében elfogadott intézkedések) végrehajtása és értelmezése.

               42.E kérdések tekintetében fenn kell tartani az Európai Unió Bíróságának joghatóságát (és a Bizottság felügyeleti szerepét). A megállapodás uniós joghoz nem kapcsolódó rendelkezéseinek alkalmazása és értelmezése tekintetében csak akkor irányozható elő alternatív vitarendezés, ha ez az Európai Unió Bíróságának függetlenségével és pártatlanságával egyenértékű garanciákat nyújt.

               43.A megállapodásnak rendelkeznie kell arról, hogy a megállapodásnak az uniós jog fogalmaira vagy rendelkezéseire való hivatkozásai minden esetben úgy értendők, hogy azok magukban foglalják az Európai Unió Bíróságának a kilépés időpontja előtt e fogalmakat és rendelkezéseket értelmező ítélkezési gyakorlatát. Továbbá amennyiben a megállapodás bizonyos rendelkezéseire vonatkozóan alternatív vitarendezést határoznak meg, rendelkezni kell arról, hogy az ilyen fogalmak és rendelkezések értelmezése során az Európai Unió Bíróságának a kilépés időpontját követően létrejött ítélkezési gyakorlatát is figyelembe kell venni.

               IV.A tárgyalások folytatására vonatkozó eljárási szabályok

               44.A 27 tagállam állam- és kormányfői, valamint az Európai Tanács és az Európai Bizottság elnökei nyilatkozatának megfelelően e tárgyalási irányelvek meghatározzák az egyfelől a Tanács és előkészítő szervei, másfelől pedig az uniós főtárgyaló közötti kapcsolatra vonatkozó részletes szabályokat.

               45.Az uniós főtárgyaló a Tanáccsal és annak előkészítő szerveivel való folyamatos koordináció és állandó párbeszéd fenntartása mellett folytat tárgyalásokat az Egyesült Királysággal. E tekintetben a Szerződésekben meghatározott intézményi egyensúly maradéktalan fenntartása mellett a Tanács és a Coreper az 50. cikk alapján létrehozott munkacsoport közreműködésével iránymutatást nyújt az uniós főtárgyaló számára, az Európai Tanács iránymutatásainak fényében és a tárgyalási irányelvekkel összhangban.

               46.Az uniós főtárgyaló kellő időben egyeztet a Tanács előkészítő szerveivel, és jelentést tesz számukra. E célból a Tanács minden tárgyalási forduló előtt és után összehívja az 50. cikk szerinti munkacsoport ülését.  Az uniós főtárgyaló kellő időben rendelkezésre bocsájtja a tárgyalásokra vonatkozó szükséges információkat és dokumentumokat.

                     (1)
                  Az Európai Unió működéséről szóló szerződés II. mellékletének utolsó 12 francia bekezdésében felsorolt országok és területek.

                     (2)
                  Összhangban a Szerződésekhez csatolt (4.) jegyzőkönyv 47. cikkével, az euroövezeten kívüli nemzeti központi bankoknak az Európai Központi Bank tőkéjébe való befizetési kötelezettségéről szóló, 2010. december 13-i EKB/2010/28 határozat (2011/22/EU) meghatározta a Bank of England részesedése tekintetében az EKB jegyzett és befizetett tőkéjének mértékét és formáját. A befizetett tőke az Európai Központi Bank működési költségeihez történő hozzájárulás.

                     (3)
                  Nem érintve az érintett intézményekre vagy szervekre vonatkozó, különösen a Szerződések releváns jegyzőkönyveiből eredő sajátos jogszabályi követelményeket.

                     (4)
                  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről, HL L 298., 2012.10.26., 1–96. o.

                     (5)
                  A Tanács 2014/335/EU, Euratom határozata (2014. május 26.) az Európai Unió saját forrásainak rendszeréről, HL L 168., 2014.6.7., 105–111. o.


               EURÓPAI BIZOTTSÁG
            Brüsszel, 2016.10.6.
            COM(2016) 642 final
            Ajánlás
            A TANÁCS HATÁROZATA
            az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról

               INDOKOLÁS

               A csatolt javaslat az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek (a továbbiakban: a jegyzőkönyv) az Európai Bizottság általi, az Európai Atomenergia-közösség nevében történő megkötésének jóváhagyásáról szóló tanácsi határozatra irányuló ajánlás jogi eszköze.

               A Horvát Köztársaság csatlakozási okmánya alapján Horvátország az Európai Unió és tagállamai által aláírt vagy megkötött nemzetközi megállapodásokhoz az e megállapodásokhoz csatolt jegyzőkönyv útján csatlakozik.

               Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodást (a továbbiakban: a megállapodás) 2008. június 16-án Luxembourgban aláírták, és 2015. június 1-jén hatályba lépett.

               2012. szeptember 24-én a Tanács felhatalmazta a Bizottságot, hogy az Európai Unió és tagállamai, valamint a Horvát Köztársaság nevében tárgyalásokat kezdjen Bosznia-Hercegovinával az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv megkötéséről.

               2012. december 13. és 2016. április 28. között számos tárgyalási fordulóra került sor. További technikai konzultációkat és levélváltást követően a Bizottság és Bosznia-Hercegovina 2016. július 18-án parafálta a jegyzőkönyvet.

               A Bizottság javasolja, hogy a Tanács hozzon határozatot a jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról. Az Európai Atomenergia-közösség is részes fele a stabilizációs és társulási megállapodásnak. Az Európai Atomenergia-közösséget létrehozó szerződés 101. cikke szerint a megállapodás megkötéséről szóló határozatot a Bizottság fogadja el, a minősített többségi szavazással eljáró Tanács jóváhagyásával.

               Ezért külön határozatokat kell elfogadni a jegyzőkönyvnek az Európai Unió és az Európai Atomenergia-közösség általi aláírásáról és megkötéséről.

               A jegyzőkönyvnek az Európai Atomenergia-közösség nevében történő megkötése érdekében a Bizottság javasolja, hogy a Tanács:

               –az Európai Atomenergia-közösséget létrehozó szerződés 101. cikke második bekezdésének megfelelően adja jóváhagyását ahhoz.

               Ajánlás

               A TANÁCS HATÁROZATA

               az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról

               AZ EURÓPAI UNIÓ TANÁCSA,

               tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,

               tekintettel az Európai Bizottság ajánlására,

               mivel:

               (1)Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodást 2008. június 16-án aláírták, és 2015. június 1-jén hatályba lépett
                  1
               .

               (2)A Horvát Köztársaság 2013. július 1-jén az Unió tagállamává vált.

               (3)A Horvát Köztársaság Európai Unióhoz történő csatlakozásának feltételeiről szóló 2012. évi okmány 6. cikke (2) bekezdésének második albekezdésével összhangban Horvátországnak az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz való csatlakozásáról az e megállapodásokhoz csatolt és az érintett harmadik országgal a  Tanács által a tagállamok nevében egyhangúlag eljárva kötött jegyzőkönyvben kell megállapodni.

               (4)2012. szeptember 24-én a Tanács felhatalmazta a Bizottságot, hogy tárgyalásokat kezdjen Bosznia-Hercegovinával az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: jegyzőkönyv) megkötéséről.

               (5)E tárgyalások a jegyzőkönyv 2016. július 18-i parafálásával zárultak le.

               (6)A jegyzőkönyv az Európai Atomenergia-közösség hatáskörébe tartozó kérdésekre is kiterjed.

               (7)Jóvá kell hagyni a jegyzőkönyvnek a Bizottság általi, az Európai Atomenergia-közösség nevében történő megkötését az Európai Atomenergia-közösség hatáskörébe tartozó kérdéseket illetően.

               (8)A jegyzőkönyv aláírása és megkötése külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében,

               ELFOGADTA EZT A HATÁROZATOT:

               1. cikk

               A Tanács jóváhagyja az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek Bizottság általi, az Európai Atomenergia-közösség nevében történő megkötését.

               A jegyzőkönyv szövegét csatolták az aláírásáról szóló határozathoz.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 164., 2015.6.30., 2. o.

    ---documentbreak---

               EURÓPAI BIZOTTSÁG
            Brüsszel, 2016.10.6.
            COM(2016) 642 final
            MELLÉKLET
            a következőhöz:
            AjánlásA TANÁCS HATÁROZATA
            az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról

               JEGYZŐKÖNYV

               az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz a Horvát Köztársaság Európai Unióhoz történő csatlakozásának figyelembevétele céljából

               A BELGA KIRÁLYSÁG,

               A BOLGÁR KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               A NÉMETORSZÁGI SZÖVETSÉGI KÖZTÁRSASÁG,

               AZ ÉSZT KÖZTÁRSASÁG,

               ÍRORSZÁG,

               A GÖRÖG KÖZTÁRSASÁG,

               A SPANYOL KIRÁLYSÁG,

               A FRANCIA KÖZTÁRSASÁG

               A HORVÁT KÖZTÁRSASÁG,

               AZ OLASZ KÖZTÁRSASÁG

               A CIPRUSI KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MAGYARORSZÁG,

               A MÁLTAI KÖZTÁRSASÁG,

               A HOLLAND KIRÁLYSÁG,

               AZ OSZTRÁK KÖZTÁRSASÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÉN KÖZTÁRSASÁG,

               A SZLOVÁK KÖZTÁRSASÁG,

               A FINN KÖZTÁRSASÁG

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés Szerződő Felei, a továbbiakban: a tagállamok, valamint

               AZ EURÓPAI UNIÓ és AZ EURÓPAI ATOMENERGIA-KÖZÖSSÉG,

               a továbbiakban: az Európai Unió,

               egyrészről, valamint

               BOSZNIA ÉS HERCEGOVINA,

               másrészről,

               tekintettel a Horvát Köztársaság (a továbbiakban: Horvátország) 2013. július 1-jei Európai Unióhoz történő csatlakozására,

               mivel:

               1.Az egyrészről az Európai Közösségek és tagállamaik, másrészről Bosznia és Hercegovina közötti ideiglenes megállapodást 2008. június 16-án aláírták, és 2008. július 1-jétől 2015. május 31-ig volt hatályos.

               2.2011. december 9-én Brüsszelben aláírták Horvátországnak az Európai Unióhoz történő csatlakozásáról szóló szerződést (a továbbiakban: a csatlakozási szerződés).

               3.Horvátország 2013. július 1-jén csatlakozott az Európai Unióhoz.

               4.Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodást (a továbbiakban: az STM) 2008. június 16-án Luxembourgban aláírták, és 2015. június 1-jén hatályba lépett.

               5.Horvátország csatlakozási okmánya 6. cikkének (2) bekezdése értelmében Horvátország STM-hez történő csatlakozásáról az STM-hez csatolt jegyzőkönyv megkötésének útján kell megállapodni.

               6.Az STM 37. cikkének (3) bekezdése értelmében konzultációkat folytattak annak biztosítása céljából, hogy az Európai Unió és Bosznia-Hercegovina említett megállapodásban meghatározott kölcsönös érdekei figyelembevételre kerüljenek,

               A KÖVETKEZŐKBEN ÁLLAPODTAK MEG:

               I. szakasz

               A Szerződő Felek

               1. cikk

               Horvátország 2008. június 16-án Luxembourgban aláírt, az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodás (a továbbiakban: az STM) részes felévé válik, továbbá az Európai Unió többi tagállamával megegyező módon elfogadja és tudomásul veszi az STM, valamint az ugyanazon a napon aláírt záróokmány mellékletét képező együttes nyilatkozatok és egyoldalú nyilatkozatok szövegét.

               II. szakasz

               AZ STM SZÖVEGÉNEK KIIGAZÍTÁSAI, BELEÉRTVE A MELLÉKLETEKET ÉS A JEGYZŐKÖNYVEKET IS

               Mezőgazdasági termékek

               2. cikk

               Mezőgazdasági termékek szűkebb értelemben

               (1) Az STM 27. cikkének (3) bekezdése a következő albekezdéssel egészül ki:

               A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától, vagy e jegyzőkönyv ideiglenes alkalmazása esetén az ideiglenes alkalmazás megkezdésének időpontjától az első albekezdésben meghatározott éves vámkontingens 13 210 tonna (nettó tömeg).

               (2) Az STM 27. cikke a következő új (4a) bekezdéssel egészül ki:

               (4a) A (4) bekezdést kiegészítve, a Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától, vagy e jegyzőkönyv ideiglenes alkalmazása esetén az ideiglenes alkalmazás megkezdésének időpontjától Bosznia-Hercegovina eltörli a IIIf. mellékletben felsorolt, az EU-ból származó bizonyos mezőgazdasági termékek behozatalára vonatkozó vámokat az érintett termékekre megjelölt vámkontingens keretén belül.

               (3) E jegyzőkönyv I. melléklete IIIf. mellékletként kiegészíti az STM szövegét és annak szerves részét képezi.

               3. cikk

               Hal és halászati termékek

               (1) Az STM 28. cikke a következő (1a) bekezdéssel egészül ki:

               (1a) A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától, vagy e jegyzőkönyv ideiglenes alkalmazása esetén az ideiglenes alkalmazás megkezdésének időpontjától az Unió teljes mértékben eltörli a Bosznia-Hercegovinából származó, a IV. mellékletben felsoroltaktól eltérő halakra és halászati termékekre kivetett vámokat és azonos hatású díjakat. A IVa. mellékletben felsorolt termékekre az ott megállapított rendelkezések vonatkoznak.

               (2) Az STM 28. cikke a következő (3) bekezdéssel egészül ki:

               (3) A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától, vagy e jegyzőkönyv ideiglenes alkalmazása esetén az ideiglenes alkalmazás megkezdésének időpontjától Bosznia-Hercegovina vámmentes vámkontingenst nyit a 0301 93 00 KN-kód alá tartozó élő ponty behozatalára 75 tonna éves vámkontingens keretén belül. A vámkontingens keretét meghaladó behozatalokra az STM V. mellékletében meghatározott vámok vonatkoznak.

               (3) E jegyzőkönyv II. melléklete IVa. mellékletként kiegészíti az STM szövegét és annak szerves részét képezi.

               4. cikk

               Feldolgozott mezőgazdasági termékek

               E jegyzőkönyv III. melléklete az 1. jegyzőkönyv III. mellékleteként kiegészíti az STM szövegét és annak szerves részét képezi.

               5. cikk

               Borászati megállapodás

               A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától, vagy e jegyzőkönyv ideiglenes alkalmazása esetén az ideiglenes alkalmazás megkezdésének időpontjától az STM – annak 27. cikke (5) bekezdésében említett – 7. jegyzőkönyvének I. melléklete az e jegyzőkönyv IV. mellékletében foglaltak szerint módosul.

               III. szakasz
               ÁLTALÁNOS ÉS ZÁRÓ RENDELKEZÉSEK

               6. cikk

               Ez a jegyzőkönyv a hozzá csatolt mellékletekkel együtt az STM szerves részét képezi.

               7. cikk

               (1) Ezt a jegyzőkönyvet az Európai Unió és tagállamai, valamint Bosznia-Hercegovina saját eljárásaiknak megfelelően jóváhagyják.

               (2) A Felek értesítik egymást az (1) bekezdésben említett megfelelő eljárások lezárásáról. A jóváhagyó okiratokat az Európai Unió Tanácsának Főtitkárságán helyezik letétbe.

               8. cikk

               (1) Ez a jegyzőkönyv az utolsó jóváhagyó okirat letétbe helyezésének napját követő első hónap első napján lép hatályba.

               (2) Amennyiben e jegyzőkönyv nem minden jóváhagyó okiratát helyezik letétbe az aláírást követő második hónap első napja előtt, e jegyzőkönyvet ideiglenesen alkalmazni kell. Az ideiglenes alkalmazás időpontja az aláírás napját követő második hónap első napja.

               9. cikk

               Ez a jegyzőkönyv két-két eredeti példányban készült angol, bolgár, cseh, dán, észt, finn, francia, görög, holland, horvát, ír, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint bosnyák és szerb nyelven; a szövegek mindegyike egyaránt hiteles.

               MELLÉKLETEK

               I. MELLÉKLET

               „IIIf. MELLÉKLET

               AZ EURÓPAI UNIÓBÓL SZÁRMAZÓ ELSŐDLEGES MEZŐGAZDASÁGI TERMÉKEKRE VONATKOZÓ BOSZNIA ÉS HERCEGOVINA-I VÁMENGEDMÉNYEK

               (Az STM 27 cikke (4) bekezdésének a) pontjában említettek szerint)

                        1.

                        A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától vagy ideiglenes alkalmazásának időpontjától az alább meghatározott vámkontingens-mennyiségek keretén belül eltörlik az alábbi termékekre kivetett vámokat. A vámkontingensen felüli behozatalra az MFN váma legnagyobb kedvezményes  (MFN) vámtétel érvényes. A 2017. évre vonatkozóan – e jegyzőkönyv hatálybalépésének vagy ideiglenes alkalmazásának időpontjától függetlenül – a vámkontingens teljes mennyiségét alkalmazzák.

                        KN-kód

                        Árumegnevezés

                        Vámkontingens mértéke (tonna)

                        0102

                        Élő szarvasmarhafélék:

                        – Szarvasmarha:

                        0102 29

                        – – Más:

                        – – – Más:

                        – – – – 300 kg-ot meghaladó tömegű:

                        – – – – – Tehén:

                        0102 29 61

                        – – – – – – Vágásra

                        1 935

                        – – – – – Más:

                        0102 29 91

                        – – – – – – Vágásra

                        190

                        0103

                        Élő sertés:

                        – Más:

                        0103 92

                        – – Legalább 50 kg tömegű:

                        – – – Háziasított fajták:

                        0103 92 11

                        – – – – Legalább egyszer ellett, legalább 160 kg tömegű kocák

                        575

                        0103 92 19

                        – – – – Más

                        1 755

                        0103 92 90

                        – – – Más

                        195

                        0105

                        Élő baromfi, a Gallus domesticus fajba tartozó szárnyasok, kacsa, liba, pulyka és gyöngytyúk:

                        – Más:

                        0105 94 00

                        – – A Gallus domesticus fajhoz tartozó szárnyasok

                        1 455

                        0207

                        A 0105 vtsz. alá tartozó baromfi élelmezési célra alkalmas húsa, vágási mellékterméke és belsősége frissen, hűtve vagy fagyasztva:

                        – A Gallus domesticus fajhoz tartozó szárnyasokból:

                        0207 12

                        – – Nem darabolt, fagyasztva:

                        0207 12 90

                        – – – Tisztított és bontott, fej, láb, nyak, szív, máj és zúza nélkül, az ún. „65 %-os csirke”, vagy más módon bemutatva

                        80

                        0207 13

                        – – Darabok és vágási melléktermékek, belsőségek frissen vagy hűtve:

                        – – – Darabok:

                        0207 13 10

                        – – – – Csont nélkül

                        90

                        – – – – Csonttal:

                        0207 13 30

                        – – – – Szárny egészben, szárnyvéggel vagy anélkül

                        55

                        0207 13 60

                        – – – – – Láb és részei

                        320

                        – – – Vágási melléktermék és belsőség:

                        0207 13 99

                        – – – – Más

                        25

                        0207 14

                        – – Darabok és vágási melléktermékek, belsőségek fagyasztva:

                        – – – Darabok:

                        – – – – Csonttal

                        0207 14 20

                        – – – – – Felezve vagy negyedelve

                        30

                        0207 14 60

                        – – – – – Láb és részei

                        130

                        – – – Vágási melléktermék és belsőség:

                        0207 14 99

                        – – – – Más

                        50

                        0401

                        Tej és tejszín nem sűrítve, cukor vagy más édesítőanyag hozzáadása nélkül

                        0401 40

                        – 6 tömegszázalékot meghaladó, de legfeljebb 10 tömegszázalék zsírtartalommal:

                        0401 40 10

                        – – Legfeljebb nettó kétliteres kiszerelésben

                        80

                        0401 50

                        – 10 tömegszázalékot meghaladó zsírtartalommal:

                        – – Legfeljebb 21 tömegszázalék zsírtartalommal:

                        0401 50 11

                        – – – Legfeljebb nettó kétliteres kiszerelésben

                        30

                        0402

                        Tej és tejszín sűrítve vagy cukor vagy más édesítőanyag hozzáadásával:

                        – Por, granulátum vagy más szilárd alakban, 1,5 tömegszázalékot meghaladó zsírtartalommal:

                        0402 21

                        – – Cukor vagy más édesítőanyag hozzáadása nélkül:

                        – – – Legfeljebb 27 tömegszázalék zsírtartalommal:

                        0402 21 18

                        – – – – Más

                        25

                        0403

                        Író, aludttej és tejföl, joghurt, kefir és más erjesztett vagy savanyított tej és tejföl sűrítve vagy cukrozva vagy más édesítőanyag hozzáadásával vagy ízesítve vagy gyümölcs, diófélék vagy kakaó hozzáadásával is:

                        0403 90

                        – Más:

                        – – Ízesítés, gyümölcs, diófélék vagy kakaó hozzáadása nélkül:

                        – – – Más:

                        – – – – Cukor vagy más édesítőanyag hozzáadása nélkül, zsírtartalma:

                        0403 90 51

                        – – – – – Legfeljebb 3 tömegszázalék

                        500

                        0403 90 53

                        – – – – – 3 tömegszázalékot meghaladó, de legfeljebb 6 tömegszázalék

                        290

                        0405

                        Vaj és tejből nyert más zsír és olaj; kenhető tejkészítmények (vajkrém):

                        0405 10

                        – Vaj:

                        – – Legfeljebb 85 tömegszázalék zsírtartalommal

                        – – – Természetes vaj

                        0405 10 11

                        – – – – Legfeljebb 1 kg nettó tömegű kiszerelésben

                        160

                        0405 10 19

                        – – – – Más

                        200

                        0406

                        Sajt és túró:

                        0406 10

                        – Friss (érleletlen vagy különlegesen nem kezelt) sajt, beleértve a savósajtot is és túró

                        – – Legfeljebb 27 tömegszázalék zsírtartalommal

                        0406 10 30

                        – – – Mozzarella, folyadékban is

                        355

                        0406 10 50

                        – – – Más:

                        0406 10 80

                        – – Más

                        165

                        0409 00 00

                        Természetes méz

                        165

                        0701

                        Burgonya frissen vagy hűtve:

                        0701 90

                        – Más:

                        – – Más:

                        0701 90 50

                        – – – Újburgonya, január 1-jétől június 30-ig

                        50

                        0701 90 90

                        – – – Más:

                        1 265

                        0704

                        Káposzta, karfiol, karalábé, kelkáposzta és élelmezési célra alkalmas hasonló káposztaféle frissen vagy hűtve:

                        0704 90

                        – Más:

                        0704 90 10

                        − − Fejes és vörös káposzta

                        280

                        0706

                        Sárgarépa, fehérrépa, salátának való cékla, bakszakáll, gumós zeller, retek és élelmezési célra alkalmas más hasonló gyökér, frissen vagy hűtve:

                        0706 10 00

                        – Sárgarépa és fehérrépa

                        50

                        0806

                        Szőlő frissen vagy szárítva:

                        0806 10

                        – Friss:

                        0806 10 10

                        – – Csemegeszőlő

                        45

                        0809

                        Kajszibarack, cseresznye, meggy, őszibarack (beleértve a nektarint is), szilva és kökény frissen:

                        − Cseresznye és meggy:

                        0809 21 00

                        – – Meggy (Prunus cerasus)

                        410

                        0811

                        Gyümölcs és diófélék nyersen vagy gőzöléssel vagy vízben forrázással főzve is fagyasztva, cukor vagy más édesítőanyag hozzáadásával is:

                        0811 90

                        – Más:

                        – – Más:

                        – – – Más:

                        0811 90 75

                        – – – – Meggy (Prunus cerasus)

                        70

                        1601

                        Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek:

                        – Más:

                        1601 00 91

                        – – Kolbász, száraz vagy kenhető, főzés nélkül

                        285

                        1602

                        Más elkészített vagy konzervált hús, vágási melléktermék, belsőség vagy vér:

                        1602 10 00

                        − Homogenizált készítmények

                        75

                        1602 20

                        – Májból készült termékek:

                        1602 20 90

                        – – Más

                        140

                        – A 0105 vtsz. alá tartozó baromfiból készült termékek:

                        1602 31

                        – – Pulykából:

                        – – – Legalább 57 tömegszázalék baromfihús- vagy belsőségtartalommal:

                        1602 31 19

                        – – – – Más

                        40

                        1602 32

                        – – A Gallus domesticus fajhoz tartozó szárnyasokból

                        – Sertésből:

                        – – – Legalább 57 tömegszázalék baromfihús- vagy belsőségtartalommal:

                        1602 32 11

                        – – – – Főzés nélkül

                        130

                        1602 32 19

                        – – – – Más

                        30

                        1602 32 30

                        – – – Legalább 25 tömegszázalék, de kevesebb mint 57 tömegszázalék baromfihús- vagy belsőségtartalommal

                        170

                        1602 32 90

                        – – – Más:

                        230

                        1602 41

                        – – Sonka és részei:

                        1602 41 10

                        – – – Házisertésből

                        360

                        1602 49

                        – – Más, beleértve a keverékeket is:

                        – – – Házisertésből:

                        – – – – Legalább 80 tömegszázalék bármely fajtájú hús- vagy belsőségtartalommal, beleértve bármely fajta vagy eredetű zsírt is:

                        1602 49 15

                        – – – – – Más keverékek, sonka (lábak), lapocka, tarja, karaj vagy szügy és ezek részeiből készült tartalommal

                        150

                        1602 49 30

                        – – – – Legalább 40 tömegszázalék, de kevesebb mint 80 tömegszázalék bármely fajtájú hús- vagy belsőségtartalommal, beleértve bármely fajta vagy eredetű zsírt is

                        445

                        1602 49 50

                        – – – – 40 tömegszázaléknál kevesebb bármely fajtájú hús- vagy belsőségtartalommal, beleértve bármely fajta vagy eredetű zsírt is

                        60

                        1602 50

                        – Szarvasmarhafélékből:

                        – – Más:

                        1602 50 31

                        – – – Főtt, pácolt marhahús (corned beef) légmentes csomagolásban

                        70

                        1602 50 95

                        – – – Más:

                        295

                        1701

                        Nád- vagy répacukor és vegytiszta szacharóz szilárd állapotban:

                        – Más:

                        1701 91 00

                        – – Ízesítő- vagy színezőanyagok hozzáadásával

                        55

                        1701 99

                        – – Más:

                        1701 99 10

                        – – – Fehér cukor

                        3 470

                        2001

                        Zöldség, gyümölcs, dióféle és más ehető növényrész ecettel vagy ecetsavval elkészítve vagy tartósítva (savanyúság):

                        2001 10 00

                        – Uborka és apró uborka

                        265

                        2001 90

                        – Más:

                        2001 90 70

                        – – Édes paprika

                        70

                        2005

                        Más zöldség ecet vagy ecetsav nélkül elkészítve vagy tartósítva, nem fagyasztva, a 2006 vtsz. alá tartozó termékek kivételével:

                        – Más zöldség és zöldségkeverék:

                        2005 99

                        – – Más:

                        2005 99 50

                        – – – Zöldségkeverék

                        245

                        2005 99 60

                        – – – Savanyú káposzta

                        40

                        2.

                        A következő termékek Bosznia-Hercegovinába irányuló behozatalára az alább meghatározott engedmények vonatkoznak. A vámkontingensen felüli behozatalra az MFN váma legnagyobb kedvezményes  (MFN) vámtétel érvényes. A 2017. évre vonatkozóan – e jegyzőkönyv hatálybalépésének vagy ideiglenes alkalmazásának időpontjától függetlenül – a vámkontingens teljes mennyiségét alkalmazzák.

                        KN-kód

                        Árumegnevezés

                        Vámkontingens mértéke (tonna)

                        2017.1.1-jétől

                        2018.1.1-jétől

                        2019.1.1-jétől

                        0401

                        Tej és tejszín nem sűrítve, cukor vagy más édesítőanyag hozzáadása nélkül

                        0401 20

                        – 1 tömegszázalékot meghaladó, de legfeljebb 6 tömegszázalék zsírtartalommal:

                        – – Legfeljebb 3 tömegszázalék:

                        0401 20 11

                        – – – Legfeljebb nettó kétliteres kiszerelésben

                        5 432

                        9 506

                        13 580

                        – – 3 tömegszázalékot meghaladó zsírtartalommal:

                        0401 20 91

                        – – – Legfeljebb nettó kétliteres kiszerelésben

                        720

                        1 440

                        1 440

                        0403

                        Író, aludttej és tejföl, joghurt, kefir és más erjesztett vagy savanyított tej és tejföl sűrítve vagy cukrozva vagy más édesítőanyag hozzáadásával vagy ízesítve vagy gyümölcs, diófélék vagy kakaó hozzáadásával is:

                        0403 10

                        − Joghurt:

                        – – Ízesítés, gyümölcs, diófélék vagy kakaó hozzáadása nélkül:

                        – – – Cukor vagy más édesítőanyag hozzáadása nélkül, zsírtartalma:

                        0403 10 11

                        – – – – Legfeljebb 3 tömegszázalék

                        1 515

                        3 030

                        3 030

                        0403 10 13

                        – – – – 3 tömegszázalékot meghaladó, de legfeljebb 6 tömegszázalék

                        1 520

                        3 040

                        3 040

                        0403 90

                        – Más:

                        – – Ízesítés, gyümölcs, diófélék vagy kakaó hozzáadása nélkül:

                        – – – Más:

                        – – – – Cukor vagy más édesítőanyag hozzáadása nélkül, zsírtartalma:

                        0403 90 59

                        – – – – – 6 tömegszázalékot meghaladó

                        1 762.5

                        3 525

                        3 525

                        1601

                        Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek:

                        – Más:

                        1601 00 99

                        – – Más

                        1 692.5

                        3 385

                        3 385

               II. MELLÉKLET

               „IVa. MELLÉKLET

                  A BOSZNIA-HERCEGOVINÁBÓL SZÁRMAZÓ TERMÉKEKNEK AZ EURÓPAI UNIÓBA VALÓ BEHOZATALÁRA ALKALMAZANDÓ VÁMOK

               (Az STM 28. cikke (1a) bekezdésében említettek szerint)

                        1.

                        A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától vagy ideiglenes alkalmazásának időpontjától a Bosznia-Hercegovinából az Európai Unióba irányuló behozatalokra az alább meghatározott engedmények vonatkoznak. A 2017. évre vonatkozóan – e jegyzőkönyv hatálybalépésének vagy ideiglenes alkalmazásának időpontjától függetlenül – a vámkontingens teljes mennyiségét alkalmazzák.

                        KN-kódok

                        Árumegnevezés

                        Vámkontingens mértéke (tonna)

                        Kontingensen belüli vámtétel

                        Kontingensen felüli vámtétel

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        Pisztráng (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache és Oncorhynchus chrysogaster): élve; frissen vagy hűtve; fagyasztva; szárítva, sózva vagy sós lében tartósítva, füstölve; halfilé és más halhús; emberi fogyasztásra alkalmas liszt, dara és labdacs (pellet)

                        500

                        0 %

                        Az MFN vám 70 %-a

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        Ponty (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): élve; frissen vagy hűtve; fagyasztva; szárítva, sózva vagy sós lében tartósítva, füstölve; halfilé és más halhús; emberi fogyasztásra alkalmas liszt, dara és labdacs (pellet)

                        140

                        0 %

                        Az MFN vám 70 %-a

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Tengeri fogas (Dentex dentex és Pagellus spp.): élve; frissen vagy hűtve; fagyasztva; szárítva, sózva vagy sós lében tartósítva, füstölve; halfilé és más halhús; emberi fogyasztásra alkalmas liszt, dara és labdacs (pellet)

                        30

                        0 %

                        Az MFN vám 30 %-a

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Tengeri sügér (Dicentrarchus labrax): élve; frissen vagy hűtve; fagyasztva; szárítva, sózva vagy sós lében tartósítva, füstölve; halfilé és más halhús; emberi fogyasztásra alkalmas liszt, dara és labdacs (pellet)

                        30

                        0 %

                        Az MFN vám 30 %-a

                        1604 13 11

                        1604 13 19

                        ex 1604 20 50

                        Elkészített vagy tartósított szardínia

                        50

                        6 %

                        100 %

                        1604 16 00

                        1604 20 40

                        Elkészített vagy tartósított szardella

                        70

                        12,5 %

                        100 %

                        2.

                        Az elkészített vagy konzervált szardínia és szardella kivételével a 1604 HR-vámtarifaszám alá tartozó minden termék esetében a vámtétel az MFN vámz MFN vám 70 %-ára csökken.

               III. MELLÉKLET

               „AZ 1.. JEGYZŐKÖNYV III. MELLÉKLETE

                  AZ EURÓPAI UNIÓBÓL SZÁRMAZÓ FELDOLGOZOTT MEZŐGAZDASÁGI TERMÉKEKRE VONATKOZÓ BOSZNIA ÉS HERCEGOVINAI VÁMENGEDMÉNYEK

               (Az STM 25. cikkében említettek szerint)

               A Horvátország Európai Unióhoz történő csatlakozásának figyelembevétele céljából készült jegyzőkönyv hatálybalépésének napjától vagy ideiglenes alkalmazásának időpontjától az alább meghatározott vámkontingens-mennyiségek keretén belül eltörlik a behozatali vámokat. A vámkontingensen felüli behozatalra az MFN váma legnagyobb kedvezményes  (MFN) vámtétel érvényes. A 2017. évre vonatkozóan – e jegyzőkönyv hatálybalépésének vagy ideiglenes alkalmazásának időpontjától függetlenül – a vámkontingens teljes mennyiségét alkalmazzák.

                        KN-kód

                        Árumegnevezés

                        Vámkontingens mértéke (tonna)

                        0403

                        Író, aludttej és tejföl, joghurt, kefir és más erjesztett vagy savanyított tej és tejföl sűrítve vagy cukrozva vagy más édesítőanyag hozzáadásával vagy ízesítve vagy gyümölcs, diófélék vagy kakaó hozzáadásával is:

                        0403 10

                        − Joghurt:

                        – – Ízesítve vagy gyümölcs, diófélék vagy kakaó hozzáadásával is:

                        – – – Más, tejzsírtartalma:

                        0403 10 91

                        – – – – Legfeljebb 3 tömegszázalék

                        480

                        0403 10 93

                        – – – – 3 tömegszázalékot meghaladó, de legfeljebb 6 tömegszázalék

                        130

                        0403 10 99

                        – – – – 6 tömegszázalékot meghaladó

                        25

                        0403 90

                        – Más:

                        – – Ízesítve vagy gyümölcs, diófélék vagy kakaó hozzáadásával is:

                        – – – Más, tejzsírtartalma:

                        0403 90 91

                        – – – – Legfeljebb 3 tömegszázalék

                        530

                        0403 90 93

                        – – – – 3 tömegszázalékot meghaladó, de legfeljebb 6 tömegszázalék

                        55

                        1905

                        Kenyér, cukrászsütemény, kalács, keksz (biscuit) és más pékáru kakaótartalommal is; áldozóostya, üres gyógyszerkapszula, pecsételőostya, rizspapír és hasonló termék:

                        – Édes keksz (biscuit); gofri és ostya:

                        1905 31

                        – – Édes keksz (biscuit);

                        – – – Csokoládéval vagy más kakaótartalmú készítménnyel részben vagy teljesen bevonva vagy borítva:

                        1905 31 19

                        – – – – Más

                        365

                        – – – Más:

                        – – – – Más:

                        1905 31 99

                        – – – – – Más

                        600

                        1905 32

                        – – Gofri és ostya:

                        – – – Más:

                        – – – – Csokoládéval vagy más kakaótartalmú készítménnyel részben vagy teljesen bevonva vagy borítva:

                        1905 32 19

                        – – – – – Más

                        300

                        1905 90

                        – Más:

                        – – Más:

                        1905 90 45

                        – – – Keksz:

                        35

                        2208

                        Nem denaturált etil-alkohol, kevesebb mint 80 térfogatszázalék alkoholtartalommal; szesz, likőr és más szeszes ital:

                        2208 20

                        – Szőlőbor vagy szőlőtörköly desztillációjából nyert szesz:

                        – – Legfeljebb 2 literes palackban (tartályban)

                        2208 20 29

                        – – – Más:

                        ex

                        2208 20 29

                        – – – – Szőlőbor vagy szőlőtörköly desztillációjából nyert szesz

                        85

                        ex

                        2208 20 29

                        – – – – Más

                        2402

                        Szivar, mindkét végén levágott végű szivar (manillaszivar), kis alakú szivar (cigarillos) és cigaretta dohányból vagy dohánypótlóból:

                        2402 20

                        – Cigaretta dohánytöltettel:

                        2402 20 90

                        – – Más

                        3 200

               IV. MELLÉKLET

               „A 7. JEGYZŐKÖNYV I. MELLÉKLETÉNEK MÓDOSÍTÁSAI

                        1.

                        A borok Európai Unióba irányuló behozataláról szóló, a 7. jegyzőkönyv I. mellékletének 1. pontjában szereplő táblázat helyébe az alábbi táblázat lép.

                        2.

                        A borok Bosznia-Hercegovinába irányuló behozataláról szóló, a 7. jegyzőkönyv I. mellékletének 3. pontjában szereplő táblázat helyébe az alábbi táblázat lép: